মাহমুদ গজনভি

**ইয়ামিনউদ্দৌলা আবুল কাসিম মাহমুদ ইবনে সবুক্তগিন** () সাধারণভাবে **মাহমুদ গজনভি**(;&lrm; ২ নভেম্বর ৯৭১&nbsp;– ৩০ এপ্রিল ১০৩০), **সুলতান মাহমুদ** ও **মাহমুদে জাবুলি** () বলে পরিচিত, ছিলেন গজনভি সাম্রাজ্যের সবচেয়ে গুরুত্বপূর্ণ শাসক। ৯৯৭ থেকে ১০৩০ সালে তার মৃত্যুর আগ পর্যন্ত তিনি পূর্ব ইরানি ভূমি এবং ভারত উপমহাদেশের উত্তর পশ্চিম অংশ (বর্তমান আফগানিস্তান ও পাকিস্তান) জয় করেন। সুলতান মাহমুদ সাবেক প্রাদেশিক রাজধানী গজনিকে এক বৃহৎ সাম্রাজ্যের সমৃদ্ধশালী রাজধানীতে পরিণত করেন। তার সাম্রাজ্য বর্তমান আফগানিস্তান, পূর্ব ইরান ও পাকিস্তানের অধিকাংশ এলাকা জুড়ে ছিল। তিনি সুলতান (“কর্তৃপক্ষ”) উপাধিধারী প্রথম শাসক যিনি আব্বাসীয় খিলাফতের আনুগত্য স্বীকার করে নিজের শাসন চালু রাখেন। নিজ শাসনামলে তিনি ১৭ বার ভারত আক্রমণ করেন। ইসমাইল গজনভি তার পূর্বসূরি,উত্তরসূরী হলেন মুহাম্মাদ গজনভি ।

## পূর্ব ইতিহাস

সুলতান মাহমুদ ৯৭১ সালের নভেম্বরে বর্তমান আফগানিস্তানের (সাবেক জাবালিস্তান) গজনি শহরে জন্মগ্রহণ করেন। তার পিতা সবুক্তগীন ছিলেন তুর্কি ক্রীতদাস এবং সেনাপতি যিনি ৯৭৭ সালে গজনভী রাজবংশের প্রতিষ্ঠা করেন। খোরাসান এবং ট্রান্সঅক্সিয়ানার সামানি রাজবংশের প্রতিনিধি হিসেবে শাসনকাজ পরিচালনা করেন। 

মাহমুদের শৈশব সম্পর্কে খুব বেশি জানা যায়না। মাহমুদের মাতা একজন সম্ভ্রান্ত ইরানি পরিবারের কন্যা। এই সূত্রে ফারসী সংস্কৃতির অনুরক্ত ছিলেন। কাওসারি জাহান নামে এক আমিরজাদীকে তিনি বিয়ে করেন এবং মোহাম্মদ ও মাসুদ নামে তার পুত্র সন্তান ছিলো। এরা পর্যায়ক্রমে তার উত্তরাধিকারী হিসেবে শাসন পরিচালনা করে। মাসুদের পরে পুত্র মওদূদ গজনভী সাম্রাজ্যের হাল ধরেন। তার সার্বক্ষনিক সঙ্গী হিসেবে মালিক আইয়াজ নামে এক জর্জিয়ান দাসের বর্ণনা পাওয়া যায়। 

সাহিত্য, কবিতা, শিল্পের প্রতি তার অনুরাগ ছিলো। ফেরদৌসি এবং আলবিরুনীদের মতো বিদ্বান ব্যক্তিরা তার পৃষ্ঠপোষকতা পান। মহাকবি ফেরদৌসি তার শাহনামা কাব্যগ্রন্থ সুলতান মাহমুদকে উৎসর্গ করেন। নদী নিয়ে তার গবেষণায় উৎসাহিত হয়ে আল বিরুনি তার ভারতীয় সমাজ ও সংস্কৃতি কেন্দ্রিক গ্রন্থ তারিখ আল হিন্দ রচনা করেন।

## অভিষেক

৯৯৪ সালে পিতা সবুক্তগীনের খোরাসান অভিযানে অংশগ্রহণের মাধ্যমে মাহমুদ রাজকার্যে অংশগ্রহণ শুরু করেন। সামানী শাসক দ্বিতীয় নূহের সহায়তায় তিনি খোরাসান অধিকার করতে সমর্থ হন। বিভিন্ন অভ্যন্তরীন দ্বন্দে এসময় সামানী রাজবংশ খুব অস্থির সময় পার করছিলো। ৯৯৭ সালে সবুক্তগীন মারা যান এবং তার ছেলে ইসমাইল গজনভীর সুলতান হিসেবে মসনদে বসেন। তবে মাহমুদ ইসমাইলের চেয়ে বড় এবং অভিজ্ঞ হলেও বৈমাত্রেয় মায়ের প্রভাবে তিনি পিছিয়ে পড়েন। মাহমুদের বৈমাত্রেয় মাতা ছিলেন সবুক্তগীনের পৃস্ঠপোষক আলাপ্তগীনের কন্যা এবং সে সুবাদেই ভাই ইসমাইল প্রভাব বিস্তার করার সুযোগ পান। 

তবে খুব দ্রুতই মাহমুদ বিদ্রোহ করেন এবং তার আরেক ভাই আবুল মুজাফ্ফারের সহায়তায় ইসমাইলকে পরাজিত করে গজনভী সম্রাজ্যের সর্বময় কতৃত্ব লাভ করেন। আবুল হাসান ইসফারাইনিকে মন্ত্রী হিসেবে নিয়োগ দিয়ে গজনী থেকে পশ্চিমে কান্দাহারের উদ্দেশ্যে বের হয়ে পড়েন। পরবর্তী লক্ষ ছিলো বোস্ট শহর যেটিকে তিনি একটি সামরিক ঘাঁটি হিসেবে গড়ে তুলেছিলেন।

## সোমনাথ অভিযান
সোমনাথ মন্দির আক্রমণ বা অভিযান সুলতান মাহমুদের মোট সতেরোটি অভিযানের মধ্যে অন্যতম‌। ১০২৬ খ্রীষ্টাব্দের এই অভিযান তার সতেরোটি অভিযানের মধ্যে ষোলতম অভিযান। উল্লেখ আছে যে, সুলতান মাহমুদ এই সোমনাথ মন্দির আক্রমণ করে দুই কোটি স্বর্ণমূদ্রাসহ প্রচুর ধনসম্পদ হস্তগত করতে পেরেছিলেন। জানা যায় কিছু হিন্দু ব্রাহ্মণ মনে করতেন সোমনাথ মন্দির জয় করা সুলতান মাহমুদের সাধ্যের বাইরে। ঐতিহাসিক ড.ঈশ্বরী প্রসাদ বলেন, "সোমনাথ বিজয় মাহমুদের ললাটে নতুন বিজয়ের গৌরব সংযুক্ত করে ।" ড. নাজিমের মতে, "সোমনাথ অভিযান ইসলামের ইতিহাসের অন্যতম দুঃসাহসিক কার্য। । তার উদ্দেশ্য ছিল জিহাদ।

## রাজনৈতিক চ্যালেঞ্জ

রাজনীতি:— কোন ঐতিহাসিক মনে করেন রাজনৈতিক উদ্দেশ্য সাধনের জন্যই সুলতান মাহমুদ বারবার ভারত অভিযান করেছিলেন।

সুলতান মাহমুদ যে তাঁর পিতার ন্যায় উচ্চাভিলাষী নরপতি ছিলেন, সে বিষয়ে কোন সন্দেহ নেই। সুতরাং মধ্য এশিয়ায় তাঁর একটি সার্বভৌম সাম্রাজ্য গঠনের অভিপ্রায় অমূলক ছিল না। আর এ সাম্রাজ্যের সংহতি এবং নিরাপত্তার জন্য ভারতের উত্তর-পশ্চিম সীমান্ত অধিকার করা অপরিহার্য ছিল। প্রসঙ্গত উল্লেখ্য যে, তাঁর পিতা সবুক্তগীনের শাসনামল থেকেই তাঁর সাথে পাঞ্জাবের হিন্দুশাহীরাজ জয়পালের বিরোধ চলছিল। জয়পাল গজনীর শক্তি বৃদ্ধিতে বিশেষভাবে উৎকণ্ঠিত হয়ে ওঠেন এবং সবুক্তগীনের সময় জয়পাল গজনী আক্রমণ করেন। কিন্তু সে যুদ্ধে জয়পাল পরাজিত হয়ে প্রচুর অর্থের খেসারত দিয়ে সবুক্তগীনের সঙ্গে সন্ধি স্থাপন করেন। এরপর সবুক্তগীন পরপর দুটি অভিযান চালিয়ে জয়পালের ব্যাপক ক্ষতিসাধন করেছিলেন। এ যুদ্ধে অংশগ্রহণ করে সুলতান মাহমুদ গুরুত্বপূর্ণ অবদান রেখেছিলেন। তবে বিষয়টি তখনই নিষ্পত্তি হয়ে যায়নি। ৯৯৭ খ্রীঃ সবুক্তগীনের মৃত্যুর পর তদীয় পুত্র সুলতান মাহমুদ সিংহাসনে আরোহণের পর তিনি ভারতের দিকে নজর দিলে সে বিরোধ আবার চাঙ্গা হয়ে ওঠে। যেহেতু যুবরাজ থাকাকালেই মাহমুদ ভারতের রাজনৈতিক অবস্থা এবং সেখানকার সামরিক বাহিনীর গুণাগুণ ও ত্রুটি-বিচ্যুতি।
সম্বন্ধে অবহিত ছিলেন এবং পূর্ব থেকেই জয়পালের প্রতি ক্ষুব্ধ ছিলেন সেহেতু জয়পালকে সমুচিত শাস্তি এবং ভারতের উত্তর-পশ্চিম সীমান্ত অঞ্চল দখল করার অভিপ্রায় তিনি এ অভিযানের পরিকল্পনা গ্রহণ করেছিলেন।

সুলতান মাহমুদ ১০০০-১০২৭ খ্রীষ্টাব্দ মধ্যে মোট ১৭ বার ভারতে

অভিযান করেন। কিন্তু একমাত্র পাঞ্জাব ছাড়া অন্য কোন ভারতীয় অঞ্চল তিনি স্থায়ীভাবে অধিকার করার চেষ্টা করেননি। কারণ সুলতান মাহমুদের স্থায়ীভাবে ভারতে সাম্রাজ্য স্থাপনের বাসনা ছিল না। তিনি হয়ত মনে করেছিলেন ভারতীয় রাজ্যসমূহ স্বীয় কর্তৃত্বে আনলে গজনীর সংহতি ও নিরাপত্তা বিঘ্নিত হবে। সুলতানের এ সিদ্ধান্ত তাঁর রাজনৈতিক প্রজ্ঞা ও দূরদর্শিতার পরিচয় বহন করে। এর ফলে গজনীর শক্তি দীর্ঘদিন অটুট ও নিষ্কণ্টক ছিল। সুতরাং এ সকল বিশ্লেষণে প্রতীয়মান হয় যে, তাঁর অভিযানের পিছনে রাজনৈতিক উদ্দেশ্য প্রধান ভূমিকা রেখেছিল।

## আরও দেখুন
* মুসলিমদের দক্ষিণ এশিয়া বিজয়
* আব্বাসীয় খিলাফত
* সেলযুক খিলাফত

## তথ্যসূত্র

8.This information is collected by J.C Tasnim Rubyeat from HSC Islamic History and Culture Book.

## উৎস
* Ferishta, ''History of the Rise of Mohammedan Power''
* Alexander Berzin, ''Berzin Archives: The Historical Interaction between the Buddhist and Islamic Cultures before the Mongol Empire'', 2001
* McLeod, John (2002). *The History of India*. London: Greenwood Press. .
* Why Mahmud of Ghazni attacked Somnath 
* 
*G. H. Yusofi "Ahmad Maymandi." *Encyclopedia Iranica.* 11 January 2013. 
* 
* 
* 
*

## বহিঃসংযোগ

* UCLA website
* Mahmud of Ghazna Columbia Encyclopedia (Sixth Edition)
* Mahmud Encyclopædia Britannica (Online Edition)
* Ghaznavid Dynasty Encyclopædia Britannica (Online Edition)
* Ghaznavids and Ghurids Encyclopædia Britannica (Online Edition)
* Mahmud Ghazni
* History of Iran: Ghaznevid Dynasty
* Rewriting history and Mahmud of Ghazni
* https://web.archive.org/web/20070929125948/http://persian.packhum.org/persian/index.jsp?serv=pf&file=80201010&ct=0 Online Copy:Last Accessed 11 October 2007 Elliot, Sir H. M., Edited by Dowson, John. *[[The History of India, as Told by Its Own Historians. The Muhammadan Period]]*
* Tarikh Yamini, or Kitabu-l Yami  of Abu Nasr Muhammad ibn Muhammad al Jabbaru-l 'Utbi.

বিষয়শ্রেণী:৯৭১-এ জন্ম
বিষয়শ্রেণী:১০৩০-এ মৃত্যু
বিষয়শ্রেণী:তুর্ক শাসক
বিষয়শ্রেণী:গজনভি শাসক
বিষয়শ্রেণী:মধযুগের ভারতের ইতিহাস
বিষয়শ্রেণী:পাকিস্তানের ইতিহাস
বিষয়শ্রেণী:১০ম-শতাব্দীর এশিয়ার শাসক
বিষয়শ্রেণী:১১ম-শতাব্দীর এশিয়ার শাসক
বিষয়শ্রেণী:ইরানি বংশোদ্ভূত ব্যক্তিত্ব
বিষয়শ্রেণী:মধ্যযুগীয় ভারত